Ryder Cup 2006

**Ryder Cup 2006** var den 36. utgaven av Ryder Cup Matches, en lagkonkurranse i golf mellom USA og Europa. Turneringen ble arrangert 22. til 24. september 2006 på The K Club i landsbyen Straffan i Kildare i Irland. Med 18½&ndash;9½ vant Europa over USA for tredje gang på rad. Det europeiske laget slo USA i alle turneringens fem seksjoner; 2½&ndash;1½ i hver av fourball- og foursome-matchene og 8½&ndash;3½ i single-matchene.

Kaptein for det europeiske laget var Ian Woosnam fra Wales.
Kaptein for det amerikanske laget var Tom Lehman fra Minnesota.

Åpningsseremonien fant sted torsdag 21. september på The K Club. Underholdningen bestod av tradisjonell irsk musikk og dans, inkludert det offisielle Ryder Cup-temaet komponert av Donal Lunny og fremført av tolv irske musikere, fullt kor og et 24-manns orkester. Etter at Irlands president Mary McAleese hadde ønsket velkommen, presenterte de to kapteinene sine grupperinger for fredagens fourball-matcher.

I begynnelsen av uken, 18.&ndash;19. september, ble det også arrangert Junior Ryder Cup, som er ungdomsturneringen mellom USA og Europa. Turneringen, som fant sted på The Celtic Manor Resort i Wales, endte 6&ndash;6 og Europa beholdt dermed trofeet.

## Lagene

### USA

Det amerikanske laget var klart etter PGA-mesterskapet 20. august. I tillegg til de ti direktekvalifiserte spillerne plukket Lehman ut Stewart Cink (nr.&nbsp;12 på kvalifiseringslisten) og Scott Verplank (nr.&nbsp;20) som sine kapteinsvalg. Lehman hadde hatt fire andre spillere på kortlisten: Lucas Glover (nr.&nbsp;14), Davis Love III (nr.&nbsp;15), Tim Herron (nr.&nbsp;17) og visekaptein Corey Pavin (nr.&nbsp;30). Fire av spillerne har ikke tidligere deltatt i Ryder Cup, men syv av spillerne har vunnet turneringer i 2006. Laget besøkte Irland i slutten av august for å bli kjent med banen.

### Europa

Det europeiske laget ble klart 3. september, under BMW International Open. José María Olazábal og Paul McGinley tok de to siste kvalifiserte plassene, etter at de eneste utfordrerne, Paul Broadhurst og Thomas Bjørn, mislyktes i å samle nok poeng. Woosnam valgte Darren Clarke og Lee Westwood som sine kapteinsvalg. Thomas Bjørn, som var foran Westwood på rankingen, ble rasende etter kunngjørelsen og gav Woosnam sterk kritikk for sine valg. Dagen etter unnskyldte Bjørn seg, og fikk samtidig en klekkelig bot fra PGA European Tour for sine uttalelser. Deler av det europeiske laget besøkte The K Club 7. september for å trene.

## Bane
The K Club var arena for Ryder Cup 2006, og dette var første gang turneringen arrangeres i Irland. The K&nbsp;Club er en golfklubb med tilhørende hotell i Kildare i Irland og har to 18-hullsbaner: Palmer Course og Smurfit Course, begge tegnet av Arnold Palmer. Ryder Cup ble spilt på Palmer Course, en bane på 7337 yards med par&nbsp;72.

## Format

Ryder Cup omfatter diverse matchspill-runder mellom to lag på tolv spillere. Turneringen går over tre dager, fra fredag 22. til søndag 24. september. Det spilles om totalt 28 poeng, der vinneren av hver match tar ett poeng for sitt lag, mens et halvt poeng går til hvert av lagene dersom en match ender uavgjort etter 18 hull. Det lag som først får 14½ poeng, vinner Ryder Cup. Dersom begge lag ender opp med 14 poeng, går seieren til den regjerende mesteren.

Matchene spilles som følger:

* åtte foursome-matcher (fire på fredagen, fire på lørdagen)
* åtte fourball-matcher (fire på fredagen, fire på lørdagen)
* tolv singlematcher (alle på søndagen)

## Program
(Alle tider i UTC.)

;Tirsdag 19. september
:Lagtrening

;Onsdag 20. september
:Lagtrening

;Torsdag 21. september
:Lagtrening
:14.00&ndash;16.00: Åpningsseremoni

;Fredag 22. september
:07.00: Fourball-matcher begynner (med 15-minutters intervaller)
:12.30: Foursome-matcher begynner (med 15-minutters intervaller)

;Lørdag 23. september
:07.00: Fourball-matcher begynner (med 15-minutters intervaller)
:12.30: Foursome-matcher begynner (med 15-minutters intervaller)

;Søndag 24. september
:10.15: Single-matcher begynner (med 12-minutters intervaller)
:16.15: Avslutningsseremoni

## Resultater
### Fredag 22. september

Etter første dag ledet Europa 5&ndash;3 over USA og trengte 9½ poeng for å vinne Ryder Cup (9 for å beholde trofeet). Det var rundt 45&nbsp;000 tilskuere på turneringens første dag. Syv av dagens åtte matcher ble avgjort på hull 18. Dette var femte gang på rad at Europa har ledet Ryder Cup etter første dag. Woosnam benyttet alle 12 spillerne på det europeiske laget, mens Lehman brukte alle unntatt Vaughn Taylor.

### Lørdag 23. september

For andre dag på rad valgte Woosnam å bruke alle lagets 12 spillere. Lehman gav ubrukte Vaughn Taylor en match, men sparte Brett Wetterich. Paul Casey avgjorde den 15. matchen med hole-in-one (den femte i Ryder Cups historie) på hull 14. Etter andre dag ledet Europa 10&ndash;6 og trengte 4½ poeng for å vinne Ryder Cup (4 for å beholde trofeet).

### Søndag 24. september

Europa var klare favoritter foran søndagens tolv single-matcher, og trengte med en ledelse på 10&ndash;6 over USA kun 4½ poeng for å vinne Ryder Cup (4 for å beholde trofeet). Turneringen ble avgjort da Luke Donald slo Chad Campbell 2&1 og dermed sikret at Europa beholdt trofeet, etterfulgt av Henrik Stensons 4&3-seier over Vaughn Taylor som gav det europeiske laget en full seier over USA. På hull 14 i den 28. matchen gjorde Scott Verplank turneringens andre og Ryder Cup-historiens sjette hole-in-one.

#### Tolv single-matcher

## Eksterne lenker
* Ryder Cup 2006 
* The K Club